ประกาศคณะกรรมการกํากับตลาดทุนที่ ทธ. 93/2552เรื่อง หลักเกณฑ์ในการเป็นตัวแทนซื้อขายสัญญา ซื้อขายล่วงหน้าในต่างประเทศ อาศัยอํานาจตามความในมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 6 แห่งพระราชบัญญัติสัญญาซื้อขายล่วงหน้า (ฉบับที่ 2) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้ (1) คําว่า "หลักทรัพย์ต่างประเทศ" และ "วงเงินจัดสรร" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ต่างประเทศ ซึ่งออกตามความในกฎหมายว่าด้วยหลักทรัพย์และตลาดหลักทรัพย์ (2) "ตัวแทนซื้อขายสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่มิได้จํากัดเฉพาะสัญญาซื้อขายล่วงหน้าที่เกี่ยวกับทองคํา (3) "สัญญาซื้อขายล่วงหน้า" หมายความว่า สัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า และสัญญาอื่นใดในทํานองเดียวกัน (4) "ศูนย์ซื้อขายสัญญาต่างประเทศ" หมายความว่า นิติบุคคลที่จัดตั้งขึ้นตามกฎหมายต่างประเทศซึ่งสามารถให้บริการเป็นศูนย์ซื้อขายสัญญาซื้อขายล่วงหน้าได้ตามกฎหมายของประเทศนั้นและอยู่ภายใต้การกํากับดูแลของทางการหรือหน่วยงานที่ทําหน้าที่กํากับดูแลด้านสัญญาซื้อขายล่วงหน้า (regulated exchange) (5) "ผู้ประกอบธุรกิจสัญญาซื้อขายล่วงหน้าต่างประเทศ" หมายความว่า นิติบุคคลที่จัดตั้งขึ้นตามกฎหมายต่างประเทศซึ่งสามารถให้บริการเป็นตัวแทนซื้อขายสัญญาซื้อขายล่วงหน้าได้ตามกฎหมายของประเทศนั้น และอยู่ภายใต้การกํากับดูแลของทางการหรือหน่วยงานที่ทําหน้าที่กํากับดูแลด้านสัญญาซื้อขายล่วงหน้า (regulated derivatives agent) (6) "สมาคมบริษัทหลักทรัพย์" หมายความว่า สมาคมบริษัทหลักทรัพย์ที่ได้รับใบอนุญาตและจดทะเบียนกับสํานักงาน ก.ล.ต. ตามกฎหมายว่าด้วยหลักทรัพย์และตลาดหลักทรัพย์ข้อ ๒ ประกาศนี้ให้ใช้บังคับกับการให้บริการเป็นตัวแทนซื้อขายสัญญาซื้อขายล่วงหน้าในต่างประเทศโดยใช้วงเงินจัดสรร และในกรณีเช่นว่านี้ มิให้นําความในข้อ 4 แห่งประกาศคณะกรรมการกํากับตลาดทุน ที่ ทธ. 80/2552 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 3 สิงหาคม พ.ศ. 2552 มาใช้บังคับกับการให้บริการดังกล่าว ในกรณีที่เป็นการให้บริการเป็นตัวแทนซื้อขายสัญญาซื้อขายล่วงหน้านอกศูนย์ซื้อขายสัญญาต่างประเทศ ให้ตัวแทนซื้อขายสัญญาให้บริการได้เฉพาะสัญญาซื้อขายล่วงหน้าที่สํานักงาน ก.ล.ต. ประกาศกําหนดข้อ ๓ ให้ตัวแทนซื้อขายสัญญาให้บริการเป็นตัวแทนซื้อขายสัญญาซื้อขายล่วงหน้าในศูนย์ซื้อขายสัญญาต่างประเทศแก่ลูกค้าได้เฉพาะเพื่อการบริหารความเสี่ยงที่เกิดจากการลงทุนในหลักทรัพย์ต่างประเทศของลูกค้ารายนั้นตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ต่างประเทศ ซึ่งออกตามความในกฎหมายว่าด้วยหลักทรัพย์และตลาดหลักทรัพย์ ในการให้บริการตามวรรคหนึ่ง ตัวแทนซื้อขายสัญญาจะมอบหมายให้ผู้ประกอบธุรกิจสัญญาซื้อขายล่วงหน้าต่างประเทศเป็นตัวแทนในการส่งคําสั่งซื้อขายสัญญาซื้อขายล่วงหน้าในศูนย์ซื้อขายสัญญาต่างประเทศแทนตนก็ได้ข้อ ๔ ในการให้บริการตามข้อ 3 ให้ตัวแทนซื้อขายสัญญาดําเนินการดังนี้(1) จัดให้มีกระบวนการที่จะทําให้มั่นใจได้ว่าลูกค้าทราบถึงความเสี่ยงที่เกี่ยวข้องกับการซื้อขายสัญญาซื้อขายล่วงหน้าในศูนย์ซื้อขายสัญญาต่างประเทศ โดยอย่างน้อยต้องจัดทําเอกสารเปิดเผยข้อมูลความเสี่ยงจากการซื้อขายสัญญาซื้อขายล่วงหน้าในศูนย์ซื้อขายสัญญาต่างประเทศซึ่งมีรายการและสาระสําคัญอย่างน้อยตามแนวทางของเอกสารการเปิดเผยข้อมูลความเสี่ยงที่สมาคมบริษัทหลักทรัพย์กําหนดและได้รับความเห็นชอบจากสํานักงาน ก.ล.ต. (2) แจ้งให้ลูกค้าทราบถึงรายละเอียดขั้นตอนการส่งคําสั่งซื้อขาย การวางหลักประกัน และการชําระหนี้ตามสัญญาซื้อขายล่วงหน้า รวมทั้งรายละเอียดอื่นที่เกี่ยวข้องกับขั้นตอนดังกล่าว ตลอดจนการปฏิบัติตามหลักเกณฑ์ในการซื้อขายสัญญาซื้อขายล่วงหน้าของศูนย์ซื้อขายสัญญาต่างประเทศนั้น (3) ปฏิบัติตามขั้นตอน ระเบียบ และวิธีปฏิบัติอื่นเกี่ยวกับการให้บริการเป็นตัวแทนซื้อขายสัญญาซื้อขายล่วงหน้าในศูนย์ซื้อขายสัญญาต่างประเทศตามที่สมาคมบริษัทหลักทรัพย์กําหนดและได้รับความเห็นชอบจากสํานักงาน ก.ล.ต. ข้อ ๕ เมื่อตัวแทนซื้อขายสัญญาได้รับคําสั่งให้ซื้อขายสัญญาซื้อขายล่วงหน้าในศูนย์ซื้อขายสัญญาต่างประเทศจากลูกค้า ให้ตัวแทนซื้อขายสัญญาตรวจสอบวงเงินจัดสรรที่ลูกค้ารายนั้นยังคงใช้ได้เพื่อให้มั่นใจว่าการซื้อขายสัญญาซื้อขายล่วงหน้าของลูกค้าในแต่ละครั้งยังคงอยู่ภายในวงเงินที่ได้รับจัดสรรดังกล่าวข้อ ๖ ให้นําความในข้อ 3 ข้อ 4 และข้อ 5 มาใช้บังคับกับการให้บริการเป็นตัวแทนซื้อขายสัญญาซื้อขายล่วงหน้านอกศูนย์ซื้อขายสัญญาต่างประเทศ โดยอนุโลมข้อ ๗ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 15 ตุลาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดหลักเกณฑ์และขยายขอบเขตการให้บริการของตัวแทนซื้อขายสัญญาซื้อขายล่วงหน้าให้สามารถซื้อขายสัญญาซื้อขายล่วงหน้าในหรือนอกศูนย์ซื้อขายสัญญาซื้อขายล่วงหน้าต่างประเทศให้กับลูกค้าทั่วไป เพื่อการบริหารความเสี่ยงที่เกิดจากการลงทุนในหลักทรัพย์ต่างประเทศของลูกค้าดังกล่าว จึงจําเป็นต้องออกประกาศนี้